320, 29.11.2008 г., стр. 1.
 (11) ОВ L 321, 1.12.2008 г., стр. 14.
 ПРИЛОЖЕНИЕ
 ЗЕМЕДЕЛСКИ СТАТИСТИЧЕСКИ ОТЧЕТ
 I. ФОРМАТ НА ЗЕМЕДЕЛСКИЯ СТАТИСТИЧЕСКИ ОТЧЕТ
 Събираните данни се класифицират в таблица и се разделят на групи, категории и колони. Методиката, прилагана към отделните полета от данни, е следната: <буква на таблицата>.<група>.<категория>[.<категория>].<колона>.
 Конкретните стойности на данните се намират на равнище колона. В таблиците, посочени в раздел III, празните клетки са местата, където могат да бъдат въвеждани конкретни стойности на данните; клетките със сив фон, съдържащи знака „-“, нямат значение в контекста на групата и поради това в тях не се допуска въвеждането на данни.
 Примери:
 —
 полето B.UT.20.A (колона А от група UT, категория 20 от таблица В) представлява „площта“ на „ИЗП под аренда“, която да се записва в рубриката „ИЗП за обработка под аренда“ в таблица В,
 —
 полето I.A.10110.1.0.T (колона ТА от група А, категория 10110, от таблица И) представлява общата площ на „Обикновена пшеница и лимец“ за тип култура 1 „Полски култури — основни култури, комбинирани култури“ и код 0 за липсващи данни („Няма липсващи данни“).
 Таблиците се обозначават с една буква, групите с една или повече букви, категориите — с цифрови кодове, колоните — с една или повече букви.
 В раздел III, за таблици от А до М, първата таблица съдържа матрицата за групите и колоните на най-високо ниво. Втората таблица съдържа разбивката на тази матрица по категории, като всяка категория е обозначена с един или повече кодове и подкодове.
 За всяка конкретна категория по таблицата и стойност за съответната колона след въпросната таблица в раздел III са дадени допълнителни определения и указания.
 II. ОБЩИ ОПРЕДЕЛЕНИЯ И УКАЗАНИЯ
 а)
 Земеделският статистически отчет съдържа данни за отделно земеделско стопанство и отделна отчетна година, състояща се от 12 последователни месеца.
 б)
 Данните в земеделския статистически отчет се отнасят единствено до земеделското стопанство. Тези данни обхващат земеделските дейности на стопанството и другите доходоносни дейности, пряко свързани със стопанството. Никакви други данни, свързани с неземеделските дейности на стопанина или на неговото семейство, или с пенсия, наследство, лични банкови сметки, собственост извън земеделското стопанство, индивидуално облагане, лични застраховки и т.н., не следва да се вземат предвид при съставянето на земеделския статистически отчет.
 в)
 Данните, съдържащи се в земеделския статистически отчет, следва да се вземат от сметки, съставени от записи, извършвани системно и редовно през цялата отчетна година.
 г)
 Счетоводните данни се представят в парично изражение без ДДС.
 д)
 Счетоводните данни в парично изражение се представят без безвъзмездните помощи и субсидиите. Под „безвъзмездни помощи и субсидии“ следва да се разбират всякакви форми на пряка помощ от публични фондове, в резултат на които се получава специфичен приход (вж. описанието в таблица М „Субсидии“).
 e)
 Данните в земеделския статистически отчет следва да се представят в следните мерни единици и със следните степени на точност:
 — финансови стойности: в евро или в национални парични единици с точност до цели числа. По отношение обаче на национални валути, чиято единица има сравнително ниска стойност в сравнение с еврото, е възможно агенцията за връзка на въпросната държава-членка и служителите на Комисията,